《梁木公索题园亭二首 其二 咏槐柳森中》
明代·黎遂球

五柳宅谁隐，三槐家本传。丝堪系游骑，叶每坐鸣蝉。

揉碧横烟径，摇金碎月天。不知琴卷处，只在水阑前。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。